

**Қазақстан Республикасының кейбiр заң актілеріне шетелдiк жеке және заңды тұлғалардың құқықтық мәртебесi мәселелерi бойынша толықтырулар енгізу туралы**

Қазақстан Республикасының Заңы 2001 жылғы 1 наурыз N 160-ІІ

      1-бап. Қазақстан Республикасының кейбiр заң актілерiне мынадай
толықтырулар енгiзілсiн:
  
      1. Қазақстан Республикасы Президентінiң "Қазақстан Республикасындағы
шетел азаматтарының құқықтық жағдайы туралы" 1995 жылғы 19 маусымдағы
N 2337
U952337\_
заң күшi бар Жарлығына (Қазақстан Республикасы Жоғарғы
Кеңесінің Жаршысы, 1995 ж., N 9-10, 68-құжат; Қазақстан Республикасы
Парламентiнің Жаршысы, 1997 ж., N 12, 184-құжат):
  
      1) 4-бап мынадай мазмұндағы екiншi абзацпен толықтырылсын:
  
      "Қазақстан Республикасында тұрақты тұруға рұқсат берудiң мiндетті
шарты мұндай рұқсат алуға үміткер адамның Қазақстан Республикасының
Yкіметі белгiлеген тәртіппен Қазақстан Республикасында болу кезеңiнде
өзiнің төлем қабiлетiн растауы болып табылады.";
  
      2) 9-баптың екiншi бөлiгi "сондай-ақ" деген сөзден кейін "Қазақстан
Республикасының заң актілерінде белгіленген жағдайларды қоспағанда," деген
сөздермен толықтырылсын.
  
      2. "Халықтың көшi-қоны туралы" 1997 жылғы 13 желтоқсандағы
Z970204\_

Қазақстан Республикасының Заңына (Қазақстан Республикасы Парламентiнiң
Жаршысы, 1997 ж., N 24, 341-құжат):
24-баптың бірінші бөлігі мынадай мазмұндағы 3-1) тармақшамен
толықтырылсын:
"3-1) Қазақстан Республикасының Үкіметі белгілеген тәртіппен
Қазақстан Республикасында болу кезеңінде өзінің төлем қабілетін растауды
табыс етпеген адамдарға;".
2-бап. Осы Заң жарияланған күнінен бастап қолданысқа енгізіледі.
Қазақстан Республикасының
Президенті
Мамандар:
Қасымбеков Б.А.
Багарова Ж.А.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК